หุ้น21 ธ.ค.ปิดบวก10.46 จุด
หุ้นไทย21ธ.ค.ปิดบวก10.46จุด ที่ 1,043.75จุด มูลค่าซื้อขาย 22,143.67 ล้านบาท
21 ธ.ค. 2554

หุ้นไทย21ธ.ค.ปิดบวก10.46จุด ที่ 1,043.75จุด มูลค่าซื้อขาย 22,143.67 ล้านบาท




ดัชนีหุ้นไทยปิดตลาดเมื่อวันที่ 21 ธ.ค. ที่ระดับ 1,043.75 จุดเพิ่มขึ้น10.46 จุด มูลค่าการซื้อขาย 22,143.67 ล้านบาท 
หลักทรัพย์ที่มีการซื้อขายสูงสุด 5 อันดับได้แก่1.PTTGC  ปิดที่ 62.75 บาท เพิ่มขึ้น 1.50 บาท มูลค่าการซื้อขาย 1,158.66  ล้านบาท 2.PTTEP  ปิดที่ 171.50 บาท เพิ่มขึ้น 6.00 บาท มูลค่าการซื้อขาย 1,050.54  ล้านบาท 3.TOP  ปิดที่ 60.00 บาท เพิ่มขึ้น 0.50 บาท มูลค่าการซื้อขาย 1,027.93  ล้านบาท 4.CHOW  ปิดที่ 3.04 บาท  เพิ่มขึ้น 3.04 บาท มูลค่าการซื้อขาย 1,002.49  ล้านบาท 5.PTT  ปิดที่ 321.00 บาท  เพิ่มขึ้น 5.00 บาท มูลค่าการซื้อขาย 995.19  ล้านบาท 
นักวิเคราะห์จากบล.   คันทรี่กรุ๊ป กล่าวว่า ภาพรวมตลาดหุ้นไทยในวันนี้ยังคงเคลื่อนไหวในแดนบวกและเป็นไปในทิศทางเดียวกันกับตลาดหุ้นภูมิภาคที่ส่วนใหญ่ปรับตัวเพิ่มขึ้น หลังได้รับปัจจัยบวกจากต่างประเทศ อาทิ รัฐบาลสเปนสามารถจำหน่ายตั๋วเงินคลังมูลค่า 5.64 พันล้านยูโร ซึ่งมากกว่าเป้าหมายสูงสุดที่กำหนดไว้ นอกจากนี้ ดัชนีความเชื่อมั่นของภาคธุรกิจเยอรมนีเพิ่มขึ้นมาอยู่ที่ 107.2 จุดในเดือนธ.ค. จากระดับ 106.6 จุดในเดือนพ.ย. ซึ่งเป็นการปรับตัวขึ้นติดต่อกันเป็นเดือนที่ 2 และท้อนให้เห็นว่าภาคเอกชนและผู้บริโภคยังคงมีความเชื่อมั่นต่อแนวโน้มเศรษฐกิจของเยอรมนี
ประกอบกับตัวเลขการเริ่มสร้างบ้านของสหรัฐในเดือนพ.ย.พุ่งขึ้น 9.3% แตะระดับ 685,000 ยูนิต ซึ่งเป็นระดับสูงสุดในรอบ 1 ปีครึ่ง และมากกว่าที่นักวิเคราะห์ส่วนใหญ่คาดว่าจะอยู่ที่ 635,000 ยูนิต สร้างความเชื่อมั่นต่อนักลงทุนได้อีกทางหนึ่ง
สำหรับ แนวโน้มดัชนีหุ้นไทยพรุ่งนี้มีโอกาสปรับตัวเพิ่มต่อ  หลังตลาดหุ้นในฝั่งสหรัฐฯและยุโรปเริ่มคลายความกังวลในปัญหาเศรษฐกิจของประเทศ และปัญหาหนี้ในยุโรปที่เริ่มปรับตัวดีขึ้น โดยมองว่าพรุ่งนี้ดัชนีหุ้นไทยน่าจะมีแรงซื้อกลับเข้ามาและปรับตัวเพิ่มขึ้นในแดนบวกได้  โดยกลยุทธ์การลงทุนในวันพรุ่งนี้ แนะนำนักลงทุนเก็งกำไรในกลุ่มธนาคาร กลุ่มพลังงานและกลุ่มอสังหาริมทรัพย์ โดยให้แนวรับไว้ที่ 1,040 จุด แนวต้าน 1,055 จุด